خاریجده یاشایان تورک‌لر و اقرابا توپلولوق لار ایداره‌سی‌نین (ی.ت.ب) صدری عبدالله ارن آراکان-دا یاشایان مسلمان‌لارین وضعیتی‌نین اولوسلار آراسی تشکیلات‌لار و مئدیانین دقتینه چاتدیریلماسی‌نین واجیب‌لیگینی سؤیله‌ییب.
عبدالله ارن پایتاخت آنکارادا وئردیگی آچیقلامادا رهبرلیک ائتدیگی قورومون فعالیت ساحه‌لریندن بیرینین ده تورکیه-‌نین بعضی اورتاق دگرلری پایلاشدیغی قارداش جغرافیا‌لار و اقرابا توپلولوق‌لاری اولدوغونو بیلدیریب.
"بو معنادا آراکان-لی مسلمان قارداش‌لاریمیز دا بیزیم اوچون اؤنملی‌دیر. تأسف کی، اونلار میانماردا وطنداش‌لیق حاق‌لاری دا داخیل اولماقلا ان اساس اینسانی حقوق‌لاردان بئله محروم‌دورلار. بو مسئله‌نین اولوسلار آراسی قوروم‌لارین و مئدیانین گوندمینه گتیریلمه‌سی واجیب‌دیر"، - دئیه عبدالله ارن سؤیله‌ییب.
میانمار-دان کناردا یاشایان خیلی سایدا مسلمان‌دان عبارت تشکیل اولونان آراکان-لی مسلمان دیاسپوراسینا دقتی چکن عبدالله ارن "بو قارداش‌لاریمیزین سس‌لرینی دونیایا داها تأثیرلی شکیلده چات‌دیرا بیلمک و دیاسپورادا وطنداش جمعیتی ایمکان‌لاری‌نین اینکیشافینا تحفه وئرمک اوچون "روهینگیا آنلاین مئدیا تعلیم پروقرامی"نی حیاتا گئچیریریک. 29-31 مارس تاریخ‌لرینده حیاتا کئچیرجگیمیز پروقرام آنلاین اولا‌جاق" دئیه بیلدیریب.
